Aspalathus globulosa

Aspalathus globulosa is 'n klein tot medium struik wat hoort tot die familie Fabaceae. Die spesie is endemies aan die Wes-Kaap en is deel van die fynbos en strandveld. Dit kom tans vanaf Hangklip en Bettiesbaai tot by Baardskeerdersbos naby Pearly Beach en De Hoop voor. Dit het voorheen op die Kaapse Vlakte voorgekom maar is nou uitgestorwe daar. Die plant het 'n voorkomsgebied van 3140-3459 km² en die bestaande subpopulasies is gefragmenteer. Die plant word bedreig deur ontwikkeling, 'n gebrek aan veldbrande en indringerplante.

 Bronnelys 
 SANBI Redlist
 Plants of the World Online

globulosa
Kategorie:Flora van Suid-Afrika
Kategorie:Endemiese plante van Suid-Afrika